નવી દિલ્હીઃ ગત વર્ષે રિલીઝ થયેલી બાહુબલી 2એ ભારતીય સિનેમામાં ઘણા રેકોર્ડ તોડી નાખ્યા હતા. તેવામાં હવે બાહુબલીને ટક્કર આપવા માટે ભોજપુરી સિનેમાનો મહાબલી 'વીર યોદ્ધા મહાબલી'નો પ્રથમ લૂક પણ સામે આવી ગયો છે. આ ફિલ્મમાં ભોજપુરી સિનેમાના સુપરસ્ટાર દિનેશ લાલ યાદવ નિરહજા મહાબલી નજર આવશે. ભોજપુરી કલાકારોથી સજેલી આ ફિલ્મ માત્ર ભોજપુરી જ નહીં પણ અન્ય પાંચ ભાષામાં રિલીઝ થવાની છે. ભોજપુરી સિવાય હિન્દી, બંગાળી, તમિલ અને તેલુગુમાં રિલીઝ કરવામાં આવશે. વીર યોદ્ધા મહાબલીને ડાયરેક્ટ ઇકબાલ બખ્શ કરી રહ્યાં છે અને તેના પ્રોડ્યુસર એમ. રમેસ વ્યાસ છે.